cyanic-selkie/wikianc huggingface dataset:
შოთა რუსთაველი
მემკვიდრეობა
საქართველოს რესპუბლიკის უმაღლესი ჯილდო ხელოვნებისა და ლიტერატურის დარგში შოთა რუსთაველის სახელს ატარებს (შოთა რუსთაველის სახელმწიფო პრემია). თბილისის მთავარ გამზირსაც რუსთაველის სახელი ჰქვია. ასევე არსებობს შოთა რუსთაველის სახელმწიფო აკადემიური თეატრი, შოთა რუსთაველის ქართული ლიტერატურის ინსტიტუტი საქართველოს მეცნიერებათა აკადემიასთან, და ა.შ.
სქოლიო
კატეგორია:ქართველი პოეტები
ბადაანი
ბადაანი – აშელის კულტურის არქეოლოგიური ნამოსახლარი ახმეტის მუნიციპალიტეტის სოფელ ქისტაურის დასავლეთით 1-1,5 კმ-ზე. ბადაანის მთის დასავლეთ ფერდობზე.
ძეგლი 1966 წელს გამოავლინა კახეთის არქეოლოგიურმა ექსპედიციამ (ხელმძღვანელი თ. ბუგიანიშვილი). სადგომში აღმოჩნდა ადგილობრივი კაჟის, ოპალის, იასპისა და ქალცედონისაგან დამადებული ნუკლეუსები, დანა-სახოკები, დანები, ანკოშები, ნისკარტისებრი იარაღი, წვეტანები, საჭრისი და სხვა.
მასალა ინახება არქეოლოგიური კვლევის ცენტრის სიღნაღის ბაზაში.
ლიტერატურა
კატეგორია:ახმეტის მუნიციპალიტეტის არქეოლოგიური ძეგლები
ლურჯი პენი
ლურჯი პენი — მსოფლიოს მეორე საფოსტო მარკა. იგი გამოიცა შავ პენთან ერთად და მიმოქცევაში გამოვიდა1840 წლის მაისს. მისი ღირებულება იყო 2 პენსი. ლურჯი პენსის მარკები იშვიათობას წარმოადგენს, შავ პენთან შედარებით უფრო ცოტა რაოდენობითაა შემორჩენილი და შესაბამისად უფრო ძვირად ღირებულია. ლურჯი პენის 1840 წელს გამოცემული მარკა ბოლოს გამოჩნდა სოთბის აუქციონზე სადაც წყვილი მარკა 54 5050 £ ფასად გაიყიდა. მისი მფლობელი იყო ფილატელისტი დავიდ ბარტონი.
სქოლიო
კატეგორია:ლეგენდარული მარკები კატეგორია:მარკა 1840 კატეგორია:დიდი ბრიტანეთის მარკფაილიები
სტაკატო
სტაკატო ( იტალ. staccato < staccare  - მოწყვეტა, გამოცალკევება), ბგერათა მოკლედ, წყვეტილად შესრულება, მათი მკვეთრად გამოყოფა ერთიმეორისაგან. ლეგატოს საწინააღმდეგო შტრიხი. აღინიშნება სიტყვით staccato, ან წერტილებით ნოტებს ზემოთ ან ქვემოთ.
აუდიო მაგალითი
კატეგორია:მუსიკალური ტერმინები
მირანდა-დუ-დორუს მუნიციპალიტეტი
მირანდა-დუ-დორუს მუნიციპალიტეტი — მუნიციპალიტეტი პორტუგალიაში. ფართობი 487,2 კმ². 2001 წლის აღწერით მუნიციპალიტეტში ცხოვრობდა 7,707 ადამიანი.
მუნიციპალიტეტი მოიცავს ქალაქ მირანდა-დუ-დორუს.
კატეგორია:პორტუგალიის მუნიციპალიტეტები
ომასუიოსის პროვინცია
ომასუიოსის პროვინცია (Provincia de Omasuyos) — პროვინცია ბოლივიაში, ლა-პასის დეპარტამენტში. დედაქალაქია აჩაკაჩი.
პროვინცია მდებარეობს ბოლივიის ალტიპლანოში, ტიტიკაკას ტბის ნაპირებთან. ჩრდილოეთიდან სამხრეთისაკენ გადაჭიმულია 40 კმ-ზე, აღმოსავლეთიდან დასავლეთისკენ 45 კმ-ზე, ხოლო მთლიანი ფართობი 2 065 კმ²-ს შეადგენს.
მოსახლეობა
ბოლო ოცი წლის განმავლობაში, პროვინციის მოსახლეობა თითქმის 35%-ით გაიზარდა. მინი|250პქ|მარცხნივ|[[ვინიაიმარკა|ვინიაიმარკის ტბა]] მინი|250პქ|მარცხნივ|[[ლა-პასის დეპარტამენტის პროვინციები]]
დაყოფა
პროვინცია შედგება ექსვი მუნიციპალიტეტისაგან, რომლებიც თავის მხრივ კანტონებად იყოფა.
სქოლიო
კატეგორია:ლა-პასის დეპარტამენტის პროვინციები
პიანო
პიანო (piano), სიტყვასიტყვით — ჩუმად, ხმადაბლა; შემოკლებული აღნიშვნა p — მუსიკის ერთ-ერთი მნიშვნელოვანი დინამიკური ნიუანსი, აგრეთვე მისი აღნიშვნა სანოტო დამწერლობაში. პიანოს საპირისპირო ნიუანსია ფორტე. პიანოსა და მეცო ფორტეს შორის დინამიკური ნიუანსი მეცო პიანო (შემოკლებით mp).
ლიტერატურა
კატეგორია:მუსიკალური ტერმინები
ციხიანხევი
ციხიანხევი — აშელის კულტურის არქეოლოგიური ნამოსახლარი ახმეტის მუნიციპალიტეტის სოფელ ქისტაურის სამხრეთ-დასავლეთით 1,5-2 კმ-ზე. ციხიანხევის მარჯვენა ნაპირას.
ძეგლი 1966 წელს გამოავლინა კახეთის არქეოლოგიურმა ექსპედიციამ (ხელმძღვანელი თ. ბუგიანიშვილი). ნიაღვრებით ჩახრამულ-გადარეცხილ ფერდობზე აღმოჩნდა ანატკეცები, ორი სახოკი და ანკოში.
ლიტერატურა
კატეგორია:ახმეტის მუნიციპალიტეტის არქეოლოგიური ძეგლები
იანგაზინო
იანგაზინო (Яңғаҙы) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 130 ადამიანი. რაიონულ ცენტრ ბაიმაკიდან დაშორებულია 35 კილომეტრით. უახლოესი რკინიგზის სადგურია სიბაი, რომელიც დაშორებულია 57 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (99 %).
ღორის გრიპის პანდემია (2009)
350px|thumb| ღორის გრიპის ეპიდემია 2009 დაიწყო მექსიკის სამ რეგიონში ერთდროულად, სეზონური გრიპის კლინიკური ნიშნების გამოვლენით, რომელიც სწრაფად გავრცელდა ადამინთა შორის. 24 აპრილს დადასტურდა, რომ ახალი მწვავე ვირუსული ინფექციის გამომწვევია გრიპის A ტიპის H1N1 შტამი. ღორის გრიპის ინფექციის პირველი ლოკალური აფეთქება გამოვლინდა მარტის თვეში. მალე დაავადების შემთხვევები დაფიქსირდა მექსიკის მრავალ რეგიონში და აშშ-ში. 28 აპრილისათვის ვირუსული ინფექციის შემთხვევები აღიწერა ესპანეთში, დიდი ბრიტანეთში, ახალ ზელნდიაში და ისრაელში და სავარაუდოდ ინფიცირებულთა რიცხვმა 4000-ს მიაღწია. ჯანდაცვის მსოფლიო ორგანიზაციამ მდგომარეობა შეაფასა, როგორც პანდემის „მე-5 ფაზა“.
სქოლიო
კატეგორია:ეპიდემიები
დავით V (კათოლიკოს-პატრიარქი, XV საუკუნე)
დავით V (ზოგჯერ დავით IV) — საქართველოს კათოლიკოს-პატრიარქი დაახლოებით 1466-1479 წლებში. იბრძოდა ეკლესიური ერთიანობის შენარჩუნებისა და მცხეთის საპატრიარქო მფლობელობის აღდგენისათვის კახეთში. მისი კათოლიკოსობის დროს ბაგრატ მეფემ შესწირა სვეტიცხოველს სოფ. დიღომში მცხოვრები გლეხები თავთავიანთი მამულებით, კახეთის მეფე ალექსანდრემ კი 1479 წელს — ვეჟინისპირა სოფლები (ახალშენი და თორღიანი), ხოლო დავით ქაჩიბაძემ განუახლა სვეტიცხოველს სოფ. ყორანთის 1428 წლის შეწირულობა.
დავით V-ის პატრიარქობის დროს დასავლეთ საქართველოში მყოფმა ანტიოქიისა და იერუსალიმის პატრიარქმა მიქაელმა აფხაზეთის კათოლიკოსად აკურთხა ცაიშელ-ბედიელი მთავარეპისკოპოსი იოაკიმე და შექმნა ე. წ. „მცნებაჲ სასჯულოჲ“, რაც ხელს უწყობდა პოლიტიკურად დაშლილი საქართველოს ეკლესიურ გათიშვასაც. საეკლესიო სეპარატიზმმა, როგორც ჩანს, თავი იჩინა კახეთშიც, ვინაიდან პატრიარქს ერთგულების წიგნს აძლევენ ალავერდელი ეპისკოპოსი გაბრიელი და სხვა უცნობი პირები, რომლებიც პირობას დებენ, რომ არ უორგულებენ მას და არც სხვა ბერსა თუ მონაზონს ინდომებენ კათოლიკოსად.
ლიტერატურა
კატეგორია:საქართველოს კათოლიკოს-პატრიარქები
მერედით მონრო
მერედით ლი მონრო (Meredith Leigh Monroe; დ. 30 დეკემბერი, 1969) — ამერიკელი მსახიობი, რომელიც ცნობილია ენდი მაკფეის როლით ამერიკულ თინეიჯერულ დრამაში – „Dawson's Creek“ (1998-დან 2003 წლამდე), ჰეილი ჰოჩნერის როლით „კრიმინალურ აზროვნებაში“ და ქეროლინ სტენდალის როლით სერიალში – „13 Reasons why“.
ცხოვრება და კარიერა
მონრო დაიბადა 1969 წლის 30 დეკემბერს ჰიუსტონში, ტეხასის შტატში. როდესაც ის ორი წლის იყო, მისი მშობლები განქორწინდნენ. შემდგომში ის იზრდებოდა ჰინსდეილში, ილინოისში. ის სწავლობდა ჰინსდეილის ცენტრალურ საშუალო სკოლაში და სკოლის დამთავრების შემდეგ გადავიდა ნიუ-იორკში, სამოდელო კარიერის გასაგრძელებლად. 1995 წელს იგი გამოჩნდა უამრავ სატელევიზიო და ჟურნალის რეკლამაში, როგორებიცაა: L'Oreal-ის თმის მოვლის, Disney Resort-ის, Huffy-ის ველოსიპედების, ფორდის მანქანებისა და Mattel-ის სათამაშოების რეკლამები.
1996 წელს, მას შემდეგ რაც მერედითს გადასცეს ტრეისი დალკენის როლი ABC-ს სერიალში „Dangerous Minds“, მონრომ სამსახიობო კარიერაზე გადაინაცვლა. მალევე მან მიიღო ორსული მოზარდის, რეიჩელის, როლი სერიალში – „Sunset Beach“. შეიძლება ითქვას, რომ ამან განაპირობა ენდის როლიც „Dawson's Creek-ში“.
იგი ასევე ცნობილია თავისი როლით „კრიმინალურ აზროვნებაში“, როგორც ჰეილი ჰოჩნერი, აარონ ჰოჩნერის ცოლი. მონრომ სერიალი დატოვა მას შემდეგ, რაც მისი პერსონაჟი მოკლა ბოროტმოქმედმა, ბოსტონ რეპერმა, მე-100 ეპიზოდში. 2018 წელს ის გამოჩნდა სერიალში – „13 Reasons Why“, კერძოდ მეორე სეზონში, როგორც კაროლინი, ალექს სტენდალის დედა.
სქოლიო
კატეგორია:დაბადებული 30 დეკემბერი კატეგორია:დაბადებული 1969 კატეგორია:XXI საუკუნის ამერიკელი ქალი მსახიობები კატეგორია:XX საუკუნის ამერიკელი ქალი მსახიობები კატეგორია:ამერიკელი ტელემსახიობი ქალები კატეგორია:ამერიკელი ქალი კინომსახიობები
ისლამოვო (ბაიმაკის რაიონი)
ისლამოვო (Ислам) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 4 ადამიანი. რაიონულ ცენტრ ბაიმაკიდან დაშორებულია 38 კილომეტრით. უახლოესი რკინიგზის სადგურია სიბაი, რომელიც დაშორებულია 79 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).
სქოლიო
კატეგორია:ბაიმაკის რაიონის სოფლები
ხავიერი (ლეიტე)
ხავიერი (ოფიციალურად ხავიერის მუნიციპალიტეტი;Lungsod sa Javier; Bayan ng Javier) ― მეოთხე კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 26 658 ადამიანს შეადგენს. მოიცავს 28 ბარანგაის.
სქოლიო
კატეგორია:ლეიტეს პროვინციის მუნიციპალიტეტები
გარუ
გარუ (იგივე პიერ გარანი დ. 26 ივნისი, 1972, შერბრუკი, კვებეკი, კანადა) — ფრანგულენოვანი მომღერალი კანადიდან.
კარიერა
პიერ გარანი თავდაპირველად მღეროდა შერბრუკის ღამის ბარებში ამერიკულ ბლუზს. მას შემდეგ, რაც ლუკ პლამონდონმა აღმოაჩინა იგი და შეარჩია კვაზიმოდოს როლზე თავის მიუზიკლში პარიზის ღვთისმშობლის ტაძარი, მისგან ვარსკვლავი შექმნა. მიუზიკლში წარმატებული მონაწილეობის შემდეგ, მან სახელი გაითქვა პოპ მუსიკოსმა კანადაში, საფრანგეთსა და ევროპის სხვა ქვეყნებში. მისი ოდნავ ჩახლეწილი და ვაჟკაცური ხმა ხიბლავს მსმენელს და უფრო მეტიც, დღესდღეობით მას ბევრი მიიჩნევს სექს-სიმბოლოდ. 2000 წელს გარუმ ჩაწერა დუეტი სელინ დიონთან, ხოლო როცა წერდა თავის ალბომს ინგლისურენოვანი მსმენლისთვის იგი დაუკავშირდა რობ ტომასს და მასთან ერთად ჩაწერა სიმღერა "Stand Up", ხოლო 2006 წელს "First Day of My Life", რომელიც მთელს ევროპაში ჰიტად იქცა სპაიზ გერლზის ყოფილ წევრ მელანი სი-სთან ერთად.
გარუს ჰყავს ქალიშვილი თავის ყოფილ მეგობარ გოგონასთან, მოდელ ულრიკასთან. ამჟამად კი ხვდება ფრანგ მომღერალ ლორის.
რესურსები ინტერნეტში
კატეგორია:დაბადებული 26 ივნისი კატეგორია:დაბადებული 1972 კატეგორია:ფრანგულენოვანი მომღერლები კატეგორია:კანადელი მომღერლები კატეგორია:კანადელი მსახიობები
დემნა შენგელაია
დემნა კონსტანტინეს ძე შენგელაია (დ. 21 მაისი [ ძვ. სტ. 9 მაისი], 1896, სოფელი საჭილაო, სამტრედიის მუნიციპალიტეტი — გ. 7 დეკემბერი, 1980, თბილისი) — ქართველი მწერალი. საქართველოს მეცნიერებათა აკადემიის აკადემიკოსი (1969).
ბიოგრაფია
თავდაპირველად სასწავლებლად თბილისის რკინიგზის სკოლაში მიაბარეს, შემდგომ კი ქართულ გიმნაზიაში გადაიყვანეს, რომელიც 1917 წელს დაასრულა. გიმნაზიის დამთავრების შემდეგ დემნა შენგელაია სწავლის გასაგრძელებლად მოსკოვში გაემგზავრა, თუმცა რამდენიმე თვეში უკან დაბრუნდა და 1917–1919 წლებში, როგორც საქართველოს შეიარაღებული არმიის რიგითი ჯარისკაცი, მონაწილეობას იღებდა სამხრეთის ფრონტზე მიმდინარე საომარ ოპერაციებში, სადაც დაჭრილა კიდეც.
1920 წელს სწავლა გააგრძელა თბილისის უნივერსიტეტის სიტყვიერების ფაკულტეტზე, მაგრამ 1922 წელს სწავლას თავი დაანება და აქტიურ ლიტერატურულ საქმიანობას შეუდგა. 1932 წელს დემნა შენგელაია სასწავლებლად შედის თბილისის პოლიტექნიკურ ინსტიტუტში გეოლოგიის ფაკულტეტზე. მიუხედავად იმისა, რომ გატაცებით ეუფლებოდა ახალ სპეციალობას, სამი წლის შემდეგ თავი მიანება სწავლას და შემოქმედებით მოღვაწეობაზე გადაერთო.
სხვადასხვა დროს იყო სამწერლო ორგანიზაციის პრეზიდიუმისა და ლიტერატურული ჟურნალ–გაზეთების რედკოლოგიათა წევრი, „მწერალთა რესპუბლიკურ და საკავშირო ყრილობათა“ დელეგატი, პროზისა და მთარგმნელობითი სექციების ხელმძღვანელი, გამომცემლობა „ზარია ვოსტოკას“ მთავარი რედაქტორი, მეორე მსოფლიო ომის წლებში ფრონტული გაზეთის რედაქტორი და სხვ.
აქტიური ლიტერატორული და საზოგადოებრივი მოღვაწეობისათვის დემნა შენგელაია დაჯილდოებული იყო ორდენებითა და მედლებით. 1969 წელს აირჩიეს საქართველოს მეცნიერებათა აკადემიის ნამდვილ წევრად.
დაკრძალულია მწერალთა და საზოგადო მოღვაწეთა დიდუბის პანთეონში. მასთან პანთეონში დაკრძალულები არიან:
რესურსები ინტერნეტში
კატეგორია:დაბადებული 1896 კატეგორია:გარდაცვლილი 1980 კატეგორია:დიდუბის პანთეონში დაკრძალულები კატეგორია:საქართველოს მეცნიერებათა ეროვნული აკადემიის აკადემიკოსები კატეგორია:ქართველი მწერლები დემნა
ჩაჩქანი
მინი|262x262პქ|[[ხევსურები|ხევსური მეომარი, რომელსაც თავზე ჩაჩქანი ახურავს.]] ჩაჩქანი — საბრძოლო თავსაბურავი, წააგავს ჩაბალახს, თუმცა იმ განსხვავებით, რომ მას ზედა ნაწილში პოლოტიკად წოდებული რკინის ფირფიტა აქვს, რომლის კიდეებიც გახვრეტილია და ჯაჭვის ბადე მასზე ამგვარადაა ჩამოკიდებული. ჩაჩქანი, ჩაბალახთან ერთად, განსაკუთრებით ფართოდ გავრცელებული და პოპულარული საბრძოლო თავსაბურავი იყო აღმოსავლეთ საქართველოს მთიელებში.
როგორც წესი, ჩაჩქანზე არსებული ჯაჭვის ბადე კისერსა და თავს მთლიანად ფარავდა შუბლამდე, ხოლო სახის არე ღია იყო, თუმცა ზოგიერთი ხევსურული ჩაჩქნის ჯაჭვის ბადე სახესაც ფარავდა და მასზე ამოჭრილი იყო ორი ღიობი თვალებისთვის.
დამზადება
ჩაჩქნის დამზადების ტექნოლოგია უკანასკნელ დრომდე მხოლოდ ხევსურეთმა შემოინახა, მჭედელი ჩაჩქნის რკინის ფირფიტას (პოლოტიკს) გრდემლზე კვერით გაასწორებდა, შემდეგ ხის ფარგლით შემოხაზავდა და თარგის საშუალებით მრგვალ საჩაჩქნეს გამოჭრიდა, რომელსაც რკინის მორგვზე კვერის დარტყმით თანდათან მისცემდა ჯამის ფორმას. ამის შემდეგ ჩაჩქანს გარე წრესთან სახვრეტათი დახვრეტდა, ჯაჭვის სხმულის (ზარადის) ჩასამაგრებლად. ზოგ ჩაჩქანს ზევიდან გადააკრავდნენ ვერცხლის არშიას და შუაში უკეთებდნენ „უსმარს“ (სამსჭვალს).
ტარების წესი
ჩაჩქნის დახურვა შიშველ თავზე არ იყო გამართლებული, რადგან ასეთ შემთხვევაში მოწინააღმდეგისაგან მოხვედრილი იარაღი მებრძოლს ყრუ დარტყმას მაინც აყენებდა. ამიტომ საჭირო იყო ჩაჩქნის ქვეშ ნაბდის დაგება. აღმოსავლეთ საქართველოში ჩაჩქნის ნაბდად თუშურ ქუდსაც ხმარობდნენ.
ეტიმოლოგია
სიტყვა „ჩაჩქანი“ ქართული უნდა იყოს, ვინაიდან ზმნა „ჩეჩქვასთან“ არის დაკავშირებული.
სქოლიო
კატეგორია:საბრძოლო თავსაბურავები კატეგორია:თავსაბურავები კატეგორია:საბრძოლო აღჭურვილობა
ჩელო როკი
ჩელო როკი და ჩელო მეტალი — როკისა და მძიმე მეტალის ქვეჟანრები, რომელთაც ახასიათებთ ჩელოების გამოყენება (ისევე, როგორც სხვა ხემიანი საკრავების, როგორებიცაა ვიოლინო და ალტი) ძირითად ინსტრუმენტად, ისეთი უფრო მეტად ტრადიციული როკ ინსტრუმენტების თანხლებით, როგორებიცაა ელექტრო გიტარა, ბას გიტარა და დასარტყმელი საკრავები.
ჩელოები, ხშირად ჯგუფურად სამი ან მეტი, ქმნიან ნაცნობი როკ-მუსიკის ანალოგიურ ჟღერადობას, რიტმს და ტექსტურას, რომელიც გაჯერებულია ჩელოების (და სხვა ხემიანი საკრავების, რომელსაც იყენებენ) უნიკალური ტემბრით და ხემიანი საკრავების უფრო ტრადიციული ჟანრებით. ჩელოები და სხვა ხემიანი საკრავები ხშირად გაძლიერებული და მოდიფიცირებულია ელექტრონულად, ხოლო იკვრება ისინი ძირითადად ელექტრო გიტარის ჟღერადობის იმიტაციის მანერით. ეს ყველაფერი ხშირად ერწყმის სხვა, უფრო ტიპურ როკ-მუსიკის ელემენტებს, როგორებიცაა როკის სტილის ვოკალი და დასარტყმელი საკრავები.
სარსანგის წყალსაცავი
სარსანგის წყალსაცავი (Sərsəng su anbarı) — აზერბაიჯანის ერთ-ერთი დიდი წყალსაცავი, რომელიც მდებარეობს ტერტერის რაიონში. თავისმხრივ, წყალსაცავი ქმნის ჰიდროელექტრულ დამბას. დღეისთვის წყალსაცავი ოკუპირებულია სომხური ოკუპაციური ძალების მიერ და მდებარეობს არაღიარებული მთიანი ყარაბაღის რესპუბლიკაში.
ზოგადი მიმოხილვა
სარსანგის წყალსაცავი აზერბაიჯანის ხელისუფლების მიერ 1976 წელს მდინარე ტერტერჩაიზე აშენდა. წყალსაცავის ფართობი 14,2 კმ²-ს შეადგენს. წყალსაცავის საერთო მოცულობა 560 მილიონ მ³-ს შეადგენს. კაშხლის სიმაღლე 125 მეტრია. წყალსაცავი კაშხლის სიმაღლით ყველაზე მაღალი კაშხალია. გახსნის დღიდან წყალსაცავმა სარწყავი წყლით 100 000 ჰექტარზე მეტი სასოფლო-სამეურნეო მიწა უზრუნველყო ისეთ რაიონებში, როგორიცაა ტერტერი, აღდამი, ბარდა, გორანბოი და ევლახი. წყალსაცავის გახსნის შემდეგ, ამოქმედდა 50 მეგავატიანი სიმძლავრის სარსანგის ჰიდროელექტროსადგური.
1992 წლის ნოემბერში, მთიანი ყარაბაღის ომის დროს, ტერტერის რაიონი სომხეთის კონტროლის ქვეშ მოექცა. ჰიდროელექტროსადგური, რომელიც დღესაც ფუნქციონირებს, გადავიდა „Artsakh HEK OJSC“-ის მფლობელობაში, რაც მთიანი ყარაბაღის ელექტროენერგიის ძირითადი წყაროა (40-60 %). ადგილობრივმა ხელისუფლებამ გამოთქვა იმედი, რომ წყალსაცავი გრძელვადიან პერსპექტივაში, გარდაიქცევა ძირითად ტურისტულ ობიექტად.
ეკოლოგიური პრობლემები
აზერბაიჯანი მიიჩნევს, რომ სარსანგის წყალსაცავი ცუდი მოვლის გამო საფრთხეს უქმნის ყარაბაღის დაბლობში მცხოვრები დაახლოებით 400 000 ადამიანს, რომლებიც აზერბაიჯანის კონტროლის ქვეშ ცხოვრობენ. ქვეყანამ წინასწარ გაატარა სპეციალური ზომები, რათა მინიმუმამდე დაეყვანა წყლის გაჟონვის შემთხვევაში მიყენებული ზარალი. გარდა ამისა, სომხეთის მხარის მიერ წყალსაცავის წყლის გამოყენებამ, ტერტერის რაიონის შვიდი აზერბაიჯანული სოფლის ფერმერები, წყლის რეგულარული გამოყენების შესაძლებლობა შეუწყვიტა.
2014 წელს, ევროპის საბჭოს საპარლამენტო ასამბლეის ბოსნიელმა წევრმა, მილიკა მარკოვიჩმა მოამზადა ანგარიში, რომელშიც ის ასახავს კაშხლის რეგულარული მოვლის ნაკლებობის გამო გარემოს რისკებს, ხოლო აზერბაიჯანის სასაზღვრო რეგიონების მოსახლეობა მოწყვეტილია წყალს, რაც გამოწვეულის ინტენსიური მეურნეობის, სამრეწველო საქმიანობის, კლიმატის ცვლილებისა და მომხმარებელთა ჩვევების შეცვლის, ასევე მთიანი ყარაბაღის ხელისუფლების მხრიდან, არასწორი პოლიტიკის გატარების გამო. 2016 წლის 26 იანვარს, ევროსაბჭოს საპარლამენტო ასამბლეამ (რომლის წევრები სომხეთი და აზერბაიჯანი არის) მიიღო რეზოლუცია 2085, რომლის მიხედვითაც საბჭო გამოხატავს მწუხარებას, რომ „სომხეთის მიერ მთიანი ყარაბაღის და აზერბაიჯანის სხვა მიმდებარე ტერიტორიების ოკუპაცია ქმნის მსგავს ჰუმანიტარულ და გარემოსდაცვით პრობლემებს მოქალაქეებისთვის, რომლებიც ცხოვრობენ ქვემო ყარაბაღის ხეობაში“, ასევე მოითხოვა სომხეთის შეიარაღებული ძალების დაუყოვნებლივი გაყვანას რეგიონიდან, რათა დამოუკიდებელმა ინჟინრებმა ადგილზე ჩაატარონ კვლევები. ასამბლეამ ასევე ურჩია სომხურ მხარეს, რომ დაანებოს თავი წყლის რესურსების გამოყენებას პოლიტიკური გავლენისა და ზეწოლის ინსტრუმენტად.
2016 წლის ივნისში, თეთრი სახლი ოფიციალურად გამოეხმაურა მთიანი ყარაბაღის სტატუსთან დაკავშირებით 330 000-ზე მეტი მოქალაქის მიერ ხელმოწერილ პეტიციას და სარსანგის წყალსაცავის მიერ გამოწვეულ საფრთხეს. საპასუხოდ, ობამას ადმინისტრაციამ გამოხატა ევროპის საბჭოს საპარლამენტო ასამბლეის 2085 რეზოლუციის მხარდაჭერა და განაცხადა, რომ ის მიესალმება ტექნიკურ ექსპერტებს შორის შეხვედრას.
სქოლიო
კატეგორია:აზერბაიჯანის წყალსაცავები
სოლომონ ცეზარ მალანი
სოლომონ ცეზარ მალანი (22 აპრილი, 1812, ჟენევა (რომანდია) – 25 ნოემბერი, 1894, ბორნმუთი (ინგლისი)) – ინგლისელი ენათმეცნიერი, მხატვარი, ქართველოლოგი, კავკასიოლოგი, სასულიერო პირი, პოლიგლოტი და ორიენტალისტი. მალანი ფლობდა 20-მდე ენას, მათ შორის ფრანგულს, არაბულს, ებრაულს ინგლისურს, გერმანულს, ესპანურს, იტალიურს, ლათინურს, ბერძნულს, სომხურს, ჩინურსა და ქართულს. ნათარგმნი აქვს ქართული ნაშრომები უცხოურ ენებზე.
ადრეული ცხოვრება და განათლება
გარდა ენებისა, მალანმა წლების განმავლობაში შეისწავლა სადურგლო და სამკინძაო საქმე, პოლიგრაფია, მხატვრობა, ბოტანიკა, ტელესკოპები და მიკროსკოპები. სოლომონი ასევე წერდა მუსიკას, უკრავდა ფლეიტაზე და დაინტერესებული იყო ფრინველებითა და მათი კვერცხებით, რის გამოც თავისი ცხოვრების განმავლობაში შეაგროვა 283 განსხვავებული სახეობის ფრინველის 1117 კვერცხი.
პროფესიული საქმიანობა
უნივერსიტეტის დამთავრების შემდეგ, სოლომონი ბიშოპის კოლეჯში, კოლკატაში გაემგზავრა, როგორც ანტიკური ბერძნული და რომაული ენების, ლიტერატურის, ხელოვნების, არქიტექტურისა და კულტურის ლექტორი. ინდოეთში ყოფნისას, ბრიტანელი პოლიგლოტი ასევე გახდა სამეფო აზიური საზოგადოების ბენგალური განყოფილების ხელმძღვანელი, თუმცა 1840 წელს, ჯანმრთელობის გაუარესებული მდგომარეობის გამო, ინგლისში მოუწია დაბრუნება. 1880 წელს, სოლომონ ცეზარ მალანმა ედინბურგის უნივერსიტეტისგან მიიღო ღვთისმეტყველების დოქტორის საპატიო ტიტული.
ქართველოლოგია
მას შემდეგ, რაც სოლომონ ცეზარ მალანი საქართველოთი და ქართული კულტურით დაინტერესდა, შეისწავლა ქართული ეკლესიის ისტორია, ინგლისურად თარგმნა პლატონ იოსელიანის წიგნი: „ ქართული ეკლესიის მოკლე ისტორია “ და თან დაურთო ვრცელი კომენტარი, რის შემდეგაც 1866 წელს ლონდონში გამოსცა, ხოლო 1 წლის შემდეგ, 1867 წელს გაბრიელ ეპისკოპოსის ქადაგებები თარგმნა ასევე ინგლისურ ენაზე. წიგნების თარგმნისა და გამოცემის შემდეგ, სოლომონი საქართველოს, თბილისს ეწვია, რა დროსაც, როგორც მისი ბიოგრაფიის აღმწერი, არტურ ნოელ მალანი აღნიშნავს: „გარს ეხვია ქართველი მეგობარი მღვდლები, რომელთა დახმარებით მან (მალანმა) წმინდა იოანე ქართულად წარიკითხა“. გარდა ამისა, მალანმა 1885 წელს ოქსფორდში, კებლეს კოლეჯში წარადგინა თავისი 4000 წიგნისგან შემდგარი ბიბლიოთეკა, რომელთაგან მრავალი იყო ქართულ ენაზე, ან საქართველოსა და ქართული კულტურის შესახებ. მინი|233x233პქ|სოლომონ ცეზარ მალანის ნახატი. [[სტელენბოშის მუზეუმი. სამხრეთ აფრიკა.]]
მხატვრობა
სოლომონ ცეზარ მალანი ხშირად მოგზაურობდა ინგლისიდან სხვადასხვა ქვეყნებში და მათ შორის ერთ-ერთი ოთხთვიანი მოგზაურობისას, როდესაც იგი 27 წლის იყო და კაბო-ვერდეში იმყოფებოდა, შექმნა 90-მდე უნიკალური ნახატი, უმეტესწილად, ქუჩის სცენები, რომლებიც სურათებს უტოლდებოდა. გარდა კაბო-ვერდესა, მალანმა ასევე დახატა ინდოეთის სხვადასხვა ადგილები თავისი დიდხნიანი მოღვაწეობისას კოლკატაში, ისევე, როგორც მრავალი ნახატი ათენში ყოფნისას.
პირადი ცხოვრება
სოლომონ ცეზარ მალანი დაქორწინებული იყო ორჯერ, რის შედეგადაც ჰყავდა 6 ვაჟი და ერთი ქალიშვილი. მალანის პირველი ცოლი - მერი მარშ მორტლოკი, რომელთანაც 3 შვილი ჰყავდა, ტუბერკულოზით გარდაიცვალა.
სქოლიო
კატეგორია:დაბადებული 1812 კატეგორია:გარდაცვლილი 1894 კატეგორია:დაბადებული 22 აპრილი კატეგორია:გარდაცვლილი 25 ნოემბერი კატეგორია:ინგლისელი ენათმეცნიერები კატეგორია:ინგლისელი ქართველოლოგები კატეგორია:ინგლისელი კავკასიოლოგები კატეგორია:ინგლისელი ორიენტალისტები
პაკახესის პროვინცია
პაკახესის პროვინცია (Provincia de Pacajes) — პროვინცია ბოლივიაში, ლა-პასის დეპარტამენტში. დედაქალაქია კორო-კორო.
პროვინცია მდებარეობს ბოლივიის ალტიპლანოში. ჩრდილო-დასავლეთიდან სამხრეთ-აღმოსავლეთისაკენ გადაჭიმულია 110 კმ-ზე, ჩრდილო-აღმოსავლეთიდან სამხრეთ-დასავლეთისკენ 110 კმ-ზე, ხოლო მთლიანი ფართობი 10 584 კმ²-ს შეადგენს.
მოსახლეობა
ბოლო ოცი წლის განმავლობაში, პროვინციის მოსახლეობა თითქმის 30%-ით გაიზარდა.
დაყოფა
პროვინცია შედგება რვა მუნიციპალიტეტისაგან, რომლებიც თავის მხრივ კანტონებად იყოფა.
სემენოვსკაია (აზლეცკოეს სასოფლო დასახლება)
სემენოვსკაია (Семеновская) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის აზლეცკოეს სასოფლო დასახლების შემადგენლობაში, მოსახლეობა 2002 წლის მონაცემებით 3 ადამიანს შეადგენდა.
რესურსები ინტერნეტში
კატეგორია:ხაროვსკის რაიონის დასახლებული პუნქტები
ნოსტოსი
მინი| ბარელიეფი, რომელიც ასახავს ბერძნულ თქმულებას [[ოდისევსი|ოდისევსის სამშობლოში დაბრუნებისა.]] ნოსტოსი (νόστος) — ანტიკურ ბერძნულ ლიტერატურაში გამოყენებული ფაბულა, რომელიც გულისხმობს გმირის სამშობლოში დაბრუნებას ზღვით. ძველ ბერძენთა საზოგადოებაში მიიჩნეოდა, რომ გმირობისა და ვაჟკაცობის უმაღლესი დონე მჟღავნდებოდა მაშინ, როცა პერსონაჟი შინ დაბრუნებას ახერხებდა. მოგზაურობა, როგორც წესი, დიდი ხნის განმავლობაში გრძელდებოდა და მოიცავდა გემის ჩაძირვას ამოუცნობ ტერიტორიაზე, სხვადასხვა განსაცდელის პირისპირ აღმოჩენას, რაც ერთგვარი გამოცდა იყო გმირის სიმამაცისა და სიმტკიცისათვის. დაბრუნება მხოლოდ ფიზიკურ მიახლოებას არ ნიშნავდა, ამით გმირი განამტკიცებდა საკუთარ სტატუსს, სახელოვნებას. ნოსტოსის თემას ვხვდებით ჰომეროსის „ ოდისეაში “, როცა მთავარი გმირი ცდილობს დაბრუნდეს სამშობლოში ტროას ომის შემდეგ. ოდისევსს მრავალ განსაცდელს შეეჭიდება, მაგალითად სირინოზებსა და ლოტოსის მჭამელებს. თუ პერსონაჟი რომელიმე ცდუნებას დანებდებოდა, ამით სამშობლოში დაბრუნებაზე იტყოდა უარს. თანამედროვეობაში ნოსტოსის თემა სხვადასხვა ფორმით გვხვდება ლიტერატურასა და ფილმებში.
ნოსტოსი „ოდისეაში“
ჰომეროსი ეპოსში შლის ტროადან სამშობლოში ზღვის გავლით დაბრუნების ისტორიას. მოგზაურობა მათ მიერაა მოთხრობილი, ვინც ის საკუთარ თავზე გამოცადა. ესენი არიან მენელაოსი, ნესტორი და ოდისევსი. მეოთხე თავში მენელაოსი მოგვითხრობს თავის ეგვიპტურ თავგადასავალს და ამასთან ერთად მკითხველს დეტალური სიზუსტით უმჟღავნებს აგამემნონის ფატალურ ნოსტოსს და მცირე ნაწილს ოდისევსის მოგზაურობისა. ნესტორი უმეტესწილად მენელაოსისა და ოდისევსის ამბებს მოგვითხრობს. ნესტორი მესამე თავში ამჟღავნებს, რომ დიომედეს მოგზაურობა, აგამემნონისგან განსხვავებით, არ იყო სრულყოფილი ნოსტოსი. ამით ნაჩვენებია, თუ რამდენად შეიძლება განსხვავდებოდეს გმირების სახლისაკენ მიმავალი გზა. პოემაში ნაჩვენებია მტკიცე განზრახვა კონკრეტული დანიშნულების ადგილის მიღწევისა, გაუთვალისწინებლობისა და მოულოდნელობების მიერ შექმნილი დაბრკოლების გადალახვა. „ოდისეაში“ ნოსტოსის სხვადასხვა შემთხვევაა ნაჩვენები. ერთ-ერთი მაგალითი ამისა არის ეპიზოდი, რომელშიც ოდისევსის თანამგზავრები დაკარგავენ ნოსტოსს, როდესაც მკაცრი გაფრთხილების მიუხედავად შეჭამენ ჰელიოსის ცხვრებს. ოდისევსი მოუწოდებს მეგობრებს: „მოძმენო, ხომალდზე უხვად გვაქვს ცირცესაგან ნაბოძები სასმელ-საჭმელი, ნუ დავხარბდებით ჰელიოსის ცხვარსა და ძროხას, რომ არ მოვიმკათ ყოვლისმხილველი და ყოვლისმეცნაური მზეღმერთის რისხვა!“. ამ შემთხვევაში თანამგზავრებმა არ დაუჯერეს ოდისევსს და სწორედ აქ შეწყდა მათი ნოსტოსი — გზა სახლისაკენ.
აღსანიშნავია, რომ ყველა ბერძენ გმირს სულაც არ ერგება ნოსტოსის საკუთარ თავზე გამოცდის პატივი. აქილევსის ნოსტოსი „ ილიადადან “ უნიკალური შემთხვევაა, რადგან გმირმა იცის, რომ ის სახლში ვერ დაბრუნდება, რაც საკმაოდ განსხვავდება ოდისევსის ბედისაგან. აქილევსს ორი არჩევანი აქვს: შეეწიროს ბრძოლას და მოიპოვოს დიდება ან არ მიიღოს მონაწილეობა ტროას ომში და იცხოვროს ხანგრძლივი, მაგრამ უმნიშვნელო ცხოვრებით. ის ირჩევს დიდების გზას და აცნობიერებს, რომ მისი ბედისწერა ბრძოლის ველზე დაღუპვაა.
ნოსტოსი და ოდისევსი
სიკვდილისგან თავის დახსნა, უსაფრთხოდ გადმოსხდომა გემიდან, ომიდან მშვიდობით დაბრუნება არასრული ჩამონათვალია იმ მახასიათებლებისა, რომლებიც ნოსტოსის ფაბულას შეადგენს. ომის შემდეგ გმირების მთავარი საზრუნავი წინდახედული ქმედება, სიკვდილის თავიდან არიდება და სამშობლოში უვნებლად დაბრუნებაა.
თანამედროვეობა
ნოსტოსს ვხვდებით ჯეიმზ ჯოისის რომანში „ ულისე “, ფინალურ ნაწილში (ეპიზოდი 16-18), როდესაც ლეოპოლდ ბლუმი სახლში ბრუნდება.
თანამედროვე კინოინდუსტრიაში ნოსტოსის მაგალითია ფილმი Hercules Unchained, რომელიც 1959 წელს გამოვიდა. ფილმი მოგვაგონებს „ოდისეას“, ხოლო ჰერკულესის მოგზაურობა — ოდისევსის თავგადასავალს.
ამ პერიოდისათვის არ არსებობდა ბევრი ფილმი, რომლებიც ანტიკურ თქმულებებს ეფუძნებოდა. ფილმის მიხედვით, ჰერკულესს მოუწია დაღუპულიყო და შემდეგ თავიდან დაბადებულიყო, რათა თავიდან აღმოეჩინა თავისი იდენტობა, მსგავსად ოდისევსისა.
1989 წლის ფილმი Nostos: The Return ასევე ასახავს ოდისევსის დაბრუნებას და ძირითადად ყურადღება გამახვილებულია ბუნებაზე, გარემოზე, ვიზუალურ თხრობაზე.
სქოლიო
კატეგორია:ოდისეა
იკა (ქალაქი)
იკა (Ica) — ქალაქი სამხრეთ პერუში. ლიმიდან 300 კმ–ის დაშორებით. წყნარი ოკეანის სანაპიროზე. იკის რეგიონის ადმინისტრაციული ცენტრი. იკაში მდებარეობს მსოფლიოში ცნობილი მუზეუმი, რომელშიც დაცულია კოლუმბამდელი პერიოდის მუმიების დიდი რაოდენობა. ქალაქიდან რამდენიმე კილომეტრში მდებარეობს უაკაჩინას ოაზისი, რომელიც გამოსახულია პწერუს 50 სოლიან კუპიურაზე.
2007 წლის 16 აგვისტოს ქალაქი გაანადგურა 8 ბალიანმა მიწისძვრამ, რომლის შედეგად რამდენიმე ასეული ადამიანი დაიღუპა.
რესურსები ინტერნეტში
კატეგორია:პერუს ქალაქები
პიანისიმო
პიანისიმო ( იტალ. pianissimo), სიტყვასიტყვით - ძალიან ჩუმად; შემოკლებული აღნიშვნა pp. მუსიკის ერთ-ერთი დინამიკური ნიუანსი, აგრეთვე ამ ნიუანსის აღნიშვნა სანოტო დამწერლობაში. პიანისიმო პიანოდან გამომდინარეობს.
ლიტერატურა
კატეგორია:მუსიკალური ტერმინები
ბეტმენი: მამაცი და გაბედული
რესურსები ინტერნეტში
კატეგორია:2000-იანი წლების ამერიკული ანიმაციური ტელესერიალები კატეგორია:2010-იანი წლების ამერიკული ანიმაციური ტელესერიალები კატეგორია:ინგლისურენოვანი ტელეპროგრამები კატეგორია:ბეტმენის ანიმაციური სერიალები
მაქსიმე აღმსარებელი
ღირსი მაქსიმე აღმსარებელი (დ. 580, კონსტანტინოპოლი — გ. 13 აგვისტო, 662, მურის ციხე, ლაზიკა) — ბიზანტიელი ქრისტიანი წმინდანი. დაიბადა კონსტანტინოპოლში, კეთილმსახურ ქრისტიანთა ოჯახში. სიყმაწვილეში მან მრავალმხრივი განათლება მიიღო: სწავლობდა ფილოსოფიას, გრამატიკას, რიტორიკას, გაეცნო ძველ ავტორებს, სრულყოფილად დაეუფლა საღვთისმეტყველო დიალექტიკას. სახელმწიფო სამსახურში ჩამდგარი მაქსიმე თავისი განსწავლულობისა და კეთილსინდისიერების წყალობით, იმპერატორ ჰერაკლეს (611-641) პირველი მდივანი გახდა, მაგრამ სამეფო კარის ცხოვრება ამძიმებდა მას. ამიტომ ქრისოპოლის მიაშურა და ბერად აღიკვეცა 613-614 წლებში. მაქსიმემ საძმოს გულწრფელი სიყვარული დაიმსახურა და მალე მონასტრის წინამძღვარი გახდა. 633 წელს ერთი ღვთისმეტყველის, შემდეგში იერუსალიმელი პატრიარქის სოფრონის (ხს. 11 მარტს) თხოვნით მაქსიმემ დატოვა სავანე და ალექსანდრიაში გაემგზავრა.
ამ ხანებში წმიდა სოფრონმა სახელი გაითქვა მონოთელიტთა ერესის წინააღმდეგ შეურიგებელი ბრძოლით. მას შემდეგ, რაც IV მსოფლიო კრებამ (451 წ.) დაგმო მონოფიზიტობა, რომელიც იესო ქრისტეში მხოლოდ ერთ (ღვთაებრივ) ბუნებას აღიარებდა, მონოთელიტებმა შემოიტანეს სწავლება ერთი ღვთაებრივი ნებისა და ერთი (ღვთაებრივი) ქმედების შესახებ, რასაც უარყოფილი მონოფიზიტური სწავლების აღიარებამდე მივყავდით. მონოთელიტობას ბევრი მიმდევარი გამოუჩნდა სომხეთში, სირიაში, ეგვიპტეში. მართლმადიდებლობის ბრძოლას მწვალებლურ სწავლებებთან აძნელებდა ის გარემოება, რომ აღმოსავლეთის სამი საპატრიარქო ტახტი მონოფიზიტთა ხელში აღმოჩნდა: კონსტანტინეპოლის ეკლესიას სერგი განაგებდა, ანტიოქიისას - ათანასე, ალექსანდრიისას კი - კვიროსი. კონსტანტინეპოლიდან ალექსანდრიაში მიმავალ ღირს მაქსიმეს გზად კრეტაზე უნდა გაევლო. სწორედ აქ დაიწყო მისი მქადაგებლური მოღვაწეობა. ალექსანდრიაში და მის მახლობლად ღირსმა მამამ 6 წელი დაჰყო. მაქსიმე აღმსარებელი მხურვალედ იცავდა მართლმადიდებლობას და მის ქადაგებებს დიდი წარმატება ჰქონდა სხვადასხვა წოდებისა და ფენის ადამიანებს შორის.
638 წელს გარდაიცვალა პატრიარქი სერგი, 641 წელს კი - იმპერატორი ჰერაკლე. ქვეყანაში გამეფდა მრისხანე და სასტიკი კონსტანტი II (642-648), მონოთელიტთა თავგამოდებული მომხრე. ღირსმა მაქსიმემ კართაგენს მიაშურა და ქალაქსა და მის შემოგარენში კიდევ 5 წელი იქადაგა. როდესაც აქ სამეფო კარის ინტრიგების გამო კონსტანტინეპოლიდან გადმოხვეწილი პიროსი, პატრიარქ სერგის მემკვიდრე ჩავიდა, მასა და მაქსიმეს შორის გაიმართა საჯარო პაექრობა, რომელზეც ერეტიკოსმა აღიარა თავისი ცოდვა და სურვილი გამოთქვა, პაპ თეოდორესთვის გადაეცა თავისი შეხედულებების წერილობითი უარყოფა. ღირსი მაქსიმე პიროსთან ერთად გაემგზავრა რომში, სადაც პაპმა მიიღო ყოფილი პატრიარქის აღსარება და ძველ ხარისხში აღადგინა იგი. 647 წელს მაქსიმე აფრიკაში დაბრუნდა. 649 წლის ოქტომბერში შედგა კრება, რომელსაც 150 დასავლელი ეპისკოპოსი და მართლმადიდებლური აღმოსავლეთის 37 წარმომადგენელი ესწრებოდა, მათ შორის - მაქსიმე აღმსარებელიც. კრებამ დაგმო მონოთელიტობა, მისი დამცველები კი - კონსტანტინეპოლელი პატრიარქები - სერგი, პავლე და პიროსი ანათემას გადასცა.
როცა კონსტანს II კრების დადგენილებას გაეცნო, ბრძანა, შეეპყროთ პაპი მარტინი და ღირსი მაქსიმე. ღირს მაქსიმეს სამშობლოს ღალატში დასდეს ბრალი და საპყრობილეში ჩააგდეს. 656 წელს ის თრაკიაში გადაასახლეს, შემდეგ კი ისევ კონსტანტინეპოლში გადმოიყვანეს. ღირსი მამა საშინლად აწამეს თავის ორ მოწაფესთან ერთად: სამივეს ენა ამოაჭრეს, მარჯვენა ხელი მოჰკვეთეს და ლაზიკაში გადაასახლეს. მაქსიმე გარდაიცვალა 662 წლის 13 აგვისტოს. მის საფლავზე ღამღამობით სამი ლამპარი ინთებოდა და მრავალი კურნება აღესრულებოდა. წმიდა მაქსიმე დასაფლავებულია ცაგერში.
სქოლიო
კატეგორია:ბიზანტიელი ქრისტიანი წმინდანები კატეგორია:VII საუკუნის ქრისტიანი წმინდანები კატეგორია:დაბადებული 580 კატეგორია:გარდაცვლილი 13 აგვისტო კატეგორია:გარდაცვლილი 662
ჭალა
მინი|მდინარე მორავას ჭალა ჭალა, ჭალის ტერასა — ხეობის ძირის ნაწილი, რომელიც წყალდიდობის დროს წყლით იფარება. ჭალის ზედაპირი უსწორმასწოროა; მდინარის გადაკეტილი კლაკნილებისა და ტოტების ნარჩენებს სერები ენაცვლება.
ტომას ესტრადა პალმა
ტომას ესტრადა პალმა (Tomás Estrada Palma; დ. 9 ივლისი, 1832, ბაიამო, კუბა — გ. 4 ნოემბერი, 1908, სანტიაგო-დე-კუბა, კუბა) — კუბელი პოლიტიკოსი. კუბის პირველი პრეზიდენტი 1902-1906 წწ.
ჭალა
ჭალა შედგება 3 ნაწილისაგან:
ტომას ესტრადა პალმა
იგი აქტიურ მოღვაწეობას იღებდა კუბის დამოუკიდებლობისათვის ბრძოლაში და გენერლის წოდებით ხელმძღვანელობდა სამხედრო ძალებს ათწლიან ომში (1868-1878).
ჭალა
ჭალია ნიადაგი მდიდარია ორგანული ნივთიერებით და ძალიან ნოყიერია. ჭალა, ჩვეულებრივ, ტყითა და ბუჩქნარით არის შემოსილი, კულტურული ათვისების შედეგად იყენებენ საძოვრებად.
ტომას ესტრადა პალმა
რესურსები ინტერნეტში
კატეგორია:კუბის პრეზიდენტები კატეგორია:დაბადებული 9 ივლისი კატეგორია:დაბადებული 1832 კატეგორია:გარდაცვლილი 4 ნოემბერი კატეგორია:გარდაცვლილი 1908
ჭალა
დაღვრის შედეგად მდინარეს ჭალის ტერიტორიაზე მოაქვს ნაყარი, რომელიც თანდათანობით დონეს უმატებს ჭალის ზედაპირს. აკუმულაციასთან ერთად ჭალის ზედაპირზე მიმდინარეობს მისი ნაპირების წარეცხვა, რასაც იწვევენ მდინარეული ნაკადები.
არსებობს ასევე ტბიური ჭალები.
ლიტერატურა
კატეგორია:ფიზიკური გეოგრაფია კატეგორია:მდინარეები კატეგორია:ხეობები
ჟენევიევა ჯემაიელი
წარმომავლობა
დაიბადა ლიბანელი მარონიტი ქრისტიანების ოჯახში ეგვიპტის ქალაქ მანსურში, 1908 წლის 23 იანვარს. ილიას ჯემაიელი, ჟენევიევის მამა, ეგვიპტეში სამეურნეო ბიზნესს ეწეოდა. ვაჭრობდა ბამბით და თამბაქოთი. მალე დიდი  12 შვილიანი ოჯახი საცხოვრებლად ბეირუთის გარეუბანში გადავიდა, სადაც ზაფხულს საოჯახო სახლში ატარებდნენ. ჟენევიევამ განათლება მიიღო მანსურის რომის კათოლიკურ სკოლაში, სადაც გამოირჩეოდა მათემატიკური ნიჭით.. მას ასევე უყვარდა პიანინოზე დაკვრა, ფოტოგრაფია და ხელოვნება, სწავლობდა ხატვას  წამყვან ლიბანელ მხატვარ ცეზარ ჯემაიელთან. ჟენევიევამ მოაწყო  თავისი ნამუშევრების გამოფენა ეგვიპტეში და მიიღო მეფე ფუადის ჯილდო.
16 წლის ასაკში ჯემაიელი გახდა ერთ-ერთი პირველი ქალი შუა აღმოსავლეთში, რომელმაც მიიღო მართვის მოწმობა.
ალფრედ ჯემაიელი, ჟენევიევას ძმა, ინჟინერ-ტექნოლოგი იყო. მან თავისი გამოგონება საფრანგეთში დააპატენტა. მისი წინადადებით, ჟენევივა ჯემაიელი ალექსანდრიის საავიაციო კლუბში შევიდა და  20 წლის ასაკში გახდა პირველი არაბი მფრინავი ქალი.
როლი ოჯახსა და პოლიტიკაში
1934 წელს ჟენევიევა ჯემაიელმა იქორწინა მეწარმეზე, სპორტსმენსა და პოლიტიკოს პიერ ჯემაიელზე, რომელიც მისი შორეული ნათესავი იყო. 1936 წელს პიერ ჯემაიელმა დააარსა ქათაიბი მემარჯვენე ქრისტიანული ფალანგისტური პარტია. მისი მეუღლე მთელი ცხოვრების განმავლობაში პოლიტიკურ თანამებრძოლად რჩებოდა, მათ შორის სამოქალაქო ომის დროს.
ბაშირის (1982) და პიერის (1984) გარდაცვალების შემდეგ, ამინი გახდა ჯემაიელების გვარის მეთაური. ამასთან, ჟენევივამ კვლავ შეინარჩუნა სერიოზული გავლენა, მონაწილეობდა საოჯახო და პოლიტიკურ ღონისძიებებში. მისი საგანმანათლებლო გავლენის ქვეშ იყვნენ კატაიბის  პოლიტიკოსები: პიერ ამინ ჯემაიელი (ამინის და ჯოისის შვილი, მოკლული ტერაქტის შედეგად 2006 წელს), სამი ჯემაიელი (ამინის და ჯოისის შვილი, ქათაიბის თავმჯდომარე 2015 წლიდან), ნადიმ ჯემაიელი (ბაშირის ვაჟი) და სოლანჟი, ლიბანის პარლამენტის 2009 წლის წევრი).
გარდაცვალება და ხსოვნა
ჟენევივა ჯემაიელი გარდაიცვალა 95 წლის ასაკში 2003 წლის 18 მარტს. დაკრძალულია  ოჯახის საგვარეულო სასაფლაოზე ბიკფაიაში.
როგორც მეუღლე და დედა, ჟენევივა ჯემაიელი მხარს უჭერდა იმ ხალხს, ვინც ლიბანის თანამედროვე ისტორია ჩამოაყალიბა ... მარია შახტურამ დაწერა წიგნი მის ცხოვრებაზე:
ჟენევიევა ჯემაიელი ცნობილი იყო არა მხოლოდ როგორც პოლიტიკოსი, არამედ როგორც მხატვარი, გრავიურების ავტორი და პოეტი.
სქოლიო
კატეგორია:დაბადებული 23 იანვარი კატეგორია:დაბადებული 1908 კატეგორია:გარდაცვლილი 18 მარტი კატეგორია:გარდაცვლილი 2003 კატეგორია:ლიბანელი პოლიტიკოსი ქალები კატეგორია:ლიბანელი პოეტი ქალები კატეგორია:ლიბანელი მხატვარი ქალები კატეგორია:ლიბანელი პოლიტიკოსები კატეგორია:ჯემაიელის ოჯახი კატეგორია:მარონიტი პოლიტიკოსები კატეგორია:ლიბანელი ნაციონალისტები
პრესტისიმო
პრესტისიმო ( იტალ. prestissimo) (აღმატებითი ხარისხი) <  presto  - სწრაფად)  მუსიკაში, ძალიან ჩქარი ტემპის აღნიშვნა. იხმარება "შედგენილი" ტერმინების -presto assai, presto molto    -     პარალელურად. XVII საუკუნეში ხშირად გვხვდება სონატურ-სიმფონიური ციკლების ფინალური ნაწილების დასკვნით მონაკვეთში.
ლიტერატურა
კატეგორია:მუსიკალური ტერმინები
მაგთიკომი
„მაგთიკომი“ (MagtiCom) — ქართული სატელეკომუნიკაციო კომპანია, რომელიც 1996 წლის 12 თებერვალს დააფუძნა გიორგი (გია) ჯოხთაბერიძემ. კომპანიამ პირველი კომერციული ზარი მობილური ქსელიდან 1997 წლის 22 სექტემბერს განახორციელა.
„მაგთიკომის“ სერვისები მოიცავს: მობილურ ტელეფონიას; მობილურ ინტერნეტს (2G, 2.5G, 3G, 3.5G, 4G, 4.5G); სადენიან ფიქსირებულ ტელეფონიას (VoIP); ინტერნეტ ტელევიზიას (IPTV) (2016 წლიდან) და ოპტიკურ-ბოჭკოვან ინტერნეტს (2016 წლიდან).
„მაგთიკომის“ მობილურ ქსელში გაერთიანებულია შემდეგი თაობის ტექნოლოგიები: GSM (2G და 2.5G), UMTS (3G და 3.5G HSPA+), LTE (4G, 4.5G LTE-Advanced). აღნიშნული ტექნოლოგიები დანერგილია 800, 900, 1800 და 2100 მეგაჰერც სიხშირეებზე.
„მაგთიკომის“ ქსელის დაფარვის არეალი (9105 საბაზო სადგური) შეადგენს საქართველოს დასახლებული კონტროლირებადი ტერიტორიის 99%-ს. „მაგთიკომი“ მობილურ ბაზარზე ლიდერია (ბაზრის წილი: 41.7%; 2023 წლის ივნისი). მომსახურების ფართო ქსელით - 50 ოფისით და 88 იუსტიციის სახლით - მაგთიკომი 3 მილიონამდე აბონენტს ემსახურება. 2023 წლის ივლისის მონაცემებით „მაგთიკომის“ წვლილი ქართული ეკონომიკის გავითარებაში შეადგენს - 2.426.719.542 ლარს.
2016 წლიდან, „მაგთიკომი“ ISP ოპერატორი და, შედეგად, სრული საკომუნიკაციო სერვისის მიმწოდებელია.
2017 წლის ნოემბრიდან "მაგთიკომმა" ოპტიკურ-ბოჭკოვანი ინტერნეტის ბაზარზე ლიდერობა მოიპოვა და პოზიციას სტაბილურად ინარჩუნებს.
მფლობელები
შპს „მაგთიკომი“ 1996 წლის 12 თებერვალს დააფუძნა დოქტორმა გიორგი (გია) ჯოხთაბერიძემ, რომელიც კომპანიის 75%-ს ფლობს. გიორგი (გია) ჯოხთაბერიძეს სრული კონტროლი აქვს კომპანიაზე. მფლობელებისა და მათი პროცენტული წილის განაწილების შესახებ იხ. სქემა 1. მინი|(სქემა 1,)|არა|413x413პქ
მობილური ტელეფონია
„მაგთიკომში“ პირველი კომერციული ზარი 1997 წლის 22 სექტემბერს განხორციელდა.
„მაგთიკომის“ მობილურ ქსელში გაერთიანებულია შემდეგი თაობის ტექნოლოგიები: GSM (2G და 2.5G), UMTS (3G და 3.5G HSPA+), LTE (4G, 4.5G LTE-Advanced). აღნიშნული ტექნოლოგიები დანერგილია 800, 900, 1800 და 2100 მეგაჰერც სიხშირეებზე.
საქართველოს კომუნიკაციების კომისიის ოფიციალური მონაცემებით, 2023 წლის ივნისის მდგომარეობით, მაგთიკომს 2,261,191 აბონენტი ჰყავს.
მობილური ინტერნეტი
„მაგთიკომის“ მომხმარებელი WAP სერვისის გამოყენებით ინტერნეტით 2001 წლიდან სარგებლობს. GPRS ტექნოლოგიაზე დაფუძნებული ინტერნეტი კი მომხმარებელს კომპანიამ 2002 წელს შესთავაზა, რომელსაც მალე HSDPA, HSPA და HSPA+ ტექნოლოგიები მოჰყვა. 2015 წლიდან „მაგთიკომი“ 4G LTE ინტერნეტქსელს აწვდის, 2016 წლის მაისიდან კი 4,5G - იგივე LTE Advanced ქსელს სთავაზობს მომხმარებელს.
კომუნიკაციების კომისიის მონაცემებით, წლების განმავლობაში „მაგთიკომს“ ინტერნეტმოხმარების ყველაზე მაღალი მაჩვენებელი აქვს.
ოპტიკურ-ბოჭკოვანი ინტერნეტი
ოპტიკურ-ბოჭკოვანი ინტერნეტი მომხმარებელს მიეწოდება ოპტიკურ-ბოჭკოვანი ქსელის მეშვეობით, რაც დღეისათვის ყველაზე თანამედროვე ქსელურ ინფრასტრუქტურას წარმოადგენს. აღნიშნული ქსელი გამოირჩევა მონაცემთა გადაცემის მაღალი სიჩქარითა და ხარისხით.
ოფიციალური მონაცემების თანახმად, 2023 წლის მაისის მდგომარეობით მაგთიკომი ბაზრის ლიდერია; კომპანიას 506,297 ინტერნეტაბონენტი ჰყავს.
ტელევიზია
„მაგთიკომი“ ლიდერია  ტელევიზიის (ტრანზიტული მაუწყებლობა) ბაზარზეც. ოფიციალური მონაცემებით 2023 წლის ივნისის მდგომარეობით მაგთიკომს 338,282 აბონენტი ჰყავს.
IPTV
IPTV ინტერნეტპროტოკოლით (IP) გავრცელებული ტელევიზიის სტანდარტია. ამ სტანდარტით მომხმარებელს შეუძლია ეთერის მართვა, გადახვევა და დაპაუზება. IPTV-ის ფარგლებში შესაძლებელია სასურველი გადაცემის უკან დაბრუნება, ნებისმიერი გადაცემის შეჩერება და შემდეგ იმავე ადგილიდან გაგრძელება.
საკუთარი წარმოების არხები
„მაგთიკომი“ 2013 წლის დეკემბრიდან მომხმარებელს საკუთარი წარმოების, ქართულ ენაზე გახმოვანებულ 3 კინოარხს სთავაზობს - „მაგთი ჰიტი“, „მაგთი კინო“ და „ჩვენი მაგთი“.
სადენიანი ფიქსირებული ტელეფონია (VoIP)
VoIP ტექნოლოგია წარმოადგენს სადენიან ფიქსირებულ ტელეფონიას, რომელიც ხორციელდება ინტერნეტ პროტოკოლის (IP) მეშვეობით. ტრადიციული სატელეფონო კავშირისგან განსხვავებით, აქ ხმოვანი სიგნალი ციფრული სახით გადაიცემა. საცალო ბაზარზე სადენიანი ფიქსირებული ტელეფონიის შეთავაზება “მაგთიკომმა” 2016 წლიდან დაიწყო.
მაგთიკომის ინტერნეტ-ტექნოლოგიების განვითარება
მინი|241x241პქ „მაგთიკომის“ ინტერნეტ-ტექნოლოგიების განვითარების ქრონოლოგია:
სადგურები
კომპანიას საქართველოში 9105 საბაზო სადგური აქვს (მე-2, მე-3, მე-4 თაობის მობილური და CDMA ქსელის მიმღებ-გადამცემი).
მობილური და ინტერნეტ-ქსელების დაფარვა
2021 წლის მდგომარეობით, “მაგთიკომი” საქართველოს დასახლებული და კონტროლირებადი ტერიტორიის 99%-ის დაფარვას უზრუნველყოფს.
ალტ=|545x545პქ
აბონენტთა მომსახურება
„მაგთიკომი“ მომხმარებელს მომსახურებას უწევს როგორც მომსახურების ოფისების, ისე ცხელი ხაზის მეშვეობით, მთელი კვირის განმავლობაში. კომპანიის აბონენტებისთვის ზარი უფასოა.
„მაგთიკომის“ მომსახურების 50 ოფისი (13 თბილისში და 37 საქართველოს სხვადასხვა რეგიონში) მომხმარებელს მთელი სამუშაო კვირის განმავლობაში ემსახურება, ოფისების ნაწილი მუშაობს შაბათ-კვირასაც. დამატებით, „მაგთიკომის“ მომსახურების ოფისები გახსნილია 88 იუსტიციის სახლში, მთელს საქართველოში.
აბონენტების მომსახურების წარმომადგენლები „ვებ-ჩატის“ საშუალებითაც ემსახურებიან მომხმარებლებს.
როუმინგი
„მაგთიკომი“ მომხმარებელს როუმინგულ მომსახურებასაც სთავაზობს. კომპანიის როუმინგ-პარტნიორების სიაში 191 ქვეყანა და 441 ოპერატორია.
კულტურული და სოციალური პროექტები
„ჩვენ ქართულ საქმეს ვაკეთებთ“ - ამ ეგიდით „მაგთიკომმა“, სხვადასხვა მიმართულებით, ასეულობით პროექტი განახორციელა, მათ შორის ქართული კულტურის, სპორტის, ჯანდაცვის, ხელოვნებისა და განათლების მხარდასაჭერად. ეროვნულ პროექტებს შორის აღსანიშნავია ქართველ მოღვაწეთა ნამუშევრების წიგნად/ალბომად გამოცემა, რომელიც პრეზენტაციის დღეს უფასოდ რიგდება. „მაგთიკომის“ არქივში ინახება ათობით მწერლის, პოეტის, მხატვრის, მოქანდაკისა თუ არქიტექტორის ნამუშევრები - წიგნები, ტომეულები და ალბომები.
ჟურნალი "მუდმივი"
„მაგთიკომის“ კვარტალური ჟურნალი „მუდმივი“ 1999 წლიდან გამოიცემა. ჟურნალი ასახავს როგორც „მაგთიკომში“ მიმდინარე სიახლეებს, ისე ტექნოლოგიური წინსვლის მსოფლიო მაგალითებსა თუ სხვადასხვა საინტერესო ინფორმაციას.
ჟურნალ „მუდმივის“ სრული ელექტრონული ვერსიის ნახვა „მაგთიკომის“ ვებ-გვერდზე არის შესაძლებელი. ბეჭდური სახით მისი ტირაჟი 25 000 ერთეულს შეადგენს. ჟურნალი უფასოა.
დისტრიბუცია ხორციელდება როგორც თბილისში, ისე რეგიონებში.
სქოლიო
კატეგორია:საქართველოს სატელეკომუნიკაციო კომპანიები
ბეტერია
ბეტერია (Бетерә) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 323 ადამიანი. რაიონულ ცენტრ ბაიმაკიდან დაშორებულია 70 კილომეტრით. უახლოესი რკინიგზის სადგურია სიბაი, რომელიც დაშორებულია 115 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).
სქოლიო
კატეგორია:ბაიმაკის რაიონის სოფლები
ავსტრალიის კლდის მხატვრობა
ავსტრალიაში აღმოჩენილი კლდის მხატვრობის სია:
1) გრენფელის მთა -31.29722°N, 145.33333°W
2) კაკადუს ეროვნული პარკი - -13.03639°N, 132.43972°W
სქოლიო
კატეგორია:არქეოლოგია
კანანგა (ლეიტე)
კანანგა (ოფიციალურად კანანგის მუნიციპალიტეტი;Lungsod sa Kananga; Bayan ng Kananga) ― პირველი კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 59 696 ადამიანს შეადგენს. მოიცავს 23 ბარანგაის.
პრესტო
პრესტო ( იტალ. presto   -    სწრაფად)  მუსიკაში, ჩქარი ტემპის აღნიშვნა. ტერმინი გვხვდება XVII საუკუნის დასაწყისიდან. XVIII საუკუნიდან აღინიშნავდა ალეგროზე ჩქარ ტემპს. ტერმინი "პრესტო" იხმარება დამატებით, დამაზუსტებელ ტერმინთან ერთად - presto assai, presto molto  (ძალიან ჩქარა), presto ma non tanto   და presto ma non troppo   (არც ისე ჩქარა).
ლიტერატურა
კატეგორია:მუსიკალური ტერმინები
კუტიშხა
კუტიშხა — სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (ეშერის თემი), შავიზღვისპირა დაბლობზე, მდინარე გუმისთის მარჯვენა მხარეს. ზღვის დონიდან 110 მ, სოხუმიდან 10 კმ, ეშერიდან (უახლოესი რკინიგზის სადგური) 0,5 კმ. 2008 წლიდან ოკუპირებულია რუსეთის ფედერაციის მიერ
სქოლიო
კატეგორია:ეშერის თემის სოფლები
ყიზილაღაჯის ყურე
სახელწოდება
ყურე პირველად რუკაზე 1720 წელს დაიტანეს და უწოდეს ყიზილ-აღაჯი, მასში ჩამდინარე მდინარე ყიზილაღაჯჩაის (რაც თარგმანში „ოქროს ხის მდინარე“ ნიშნავს) მიხედვით. 1935 წელს საბჭოთა პარტიის ლიდერის, სერგეი კიროვის სახელის მიხედვით ყურეს შეუცვალეს სახელი და კიროვის ყურე უწოდეს.
1991 წელს, ყურეს ძველი სახელი დაუბრუნეს.
აღწერა
ყიზილაღაჯი მდებარეობს აღმოსავლეთით, მტკვრის კუნძულსა და დასავლეთით, სარის ნახევარკუნძულს შორის. ყურის სიგრძეა 28 კმ, ფართობი — 460 კმ². მაქსიმალური სიღრმე — 2 მეტრი. სანაპირო დაბალი და ჭაობიანია. შედის ყიზილაღაჯის ნაკრძალის შემადგენლობაში და ემსახურება წყლის ფრინველებს გამოსაზამთრებლად (გედები, იხვები, ვარხვისებრნი, ფლამინგო).
სქოლიო
კატეგორია:აზერბაიჯანის ყურეები კატეგორია:კასპიის ზღვის ყურეები
სანსია
thumb|300px|კაშხალი „სანსია“ მარცხნივ და კაშხალი „გეჟობა“ მარჯვნივ კოსმოსიდან. სანსია („სამი ხეობა“, ტრაც. ჩინ. 三峽, გამარტ. 三峡, პინ. Sānxiá) — მსოფლიოში უდიდესი ჰიდროელექტროსადგური, მდებარეობს ჩინეთში, მდინარე იანძიზე, ქალაქ სანდოუპინის სიახლოვეს ჰუბეის პროვინციის იჩანის ოლქში.
სადგურის მოცულობა 22 500 მეგავატია. მშენებლობა 1993 წელს დაიყო და 2012 წელს დასრულდა. ჰესის დამბა 181 მეტრის სიმაღლისა და 2 335 მეტრი სიგანისაა. ელექტროსადგური მოიცავს 32 ტურბინს, რომლებიც 700 მეგავატ ენერგიას გამოიმუშავებენ. კომპლექსში დამატებით შედის ორი 50 მეგავატიანი ენერგიის გენერატორი. ელეტროსადგურზე გამომუშავებული ენერგია 85 ტერაჯოულს შეადგენს. ჰიდროელექტროსადგურის გამომუშავებული ენერგია 9 პროვინციაზე და 2 ქალაქზე ნაწილდება, მათ შორის შანხაიზე.
რესურსები ინტერნეტში
კატეგორია:ჩინეთის ჰიდროელექტროსადგურები
აპასიონატო
აპასიონატო (appassionato — გზნებით, დიდი გრძნობით, შთაგონებით) — მუსიკალური ნაწარმოების შესრულების ხასიათი. ხშირად უკავშირდება ტემპის აღმნიშვნელ ტერმინს (ალეგრო აპასიონატო); ზოგჯერ ნაწარმოების სახელწოდებაც არის, მაგ., ბეთჰოვენის სონატა „აპასიონატა“.
ლიტერატურა
კატეგორია:მუსიკალური ტერმინები
ლიდია რუსლანოვა
thumb|ლიდია რუსლანოვას პატივსაცემად გამოშვებული საფოსტო მარკა|225px ლიდია რუსლანოვა (რუს.: Лидия Андреевна Русланова; დ. 27 ოქტომბერი, 1900, სარატოვის გუბერნია — გ. 21 სექტემბერი, 1973, მოსკოვი) — რუსული ფოლკლორული სიმღერების ერთ-ერთი უდიდესი და მსმენელთათვის ყველაზე საყვარელი შემსრულებელი..
ადრეული ცხოვრება
უკვე მოზრდილი ბიძამისმა თავისთან წაიყვანა ავეჯის ფაბრიკაში სამუშაოდ, სადაც ის მუშაობისას მღეროდა. ფაბრიკის ერთ-ერთმა მეპატრონემ ყური მოკრა მის სიმღერას და მას სარატოვის კონსერვატორიაში სწავლა ურჩია. ლიდიასთვის აკადემიური სწავლა უინტერესო აღმოჩნდა. პირველი მსოფლიო ომის პერიოდში ის ლაზარეთის მატარებელში მუშაობდა. აქ შეხვდა ის ვიტალი სტეპანოვს, რომლისგანაც 1917 წლის მაისში შვილი ეყოლა. მისი მოუწესრიგებელი ცხოვრების სტილის გამო სტეპანოვმა იგი მიატოვა ერთ წელიწადში. ლიდია შემდეგ სხვა მამაკაცს მისთხოვდა, რომლისგანაც გვარი რუსლანოვა მიიღო.
სქოლიო
კატეგორია:XX საუკუნის რუსი მომღერლები კატეგორია:დაბადებული 27 ოქტომბერი კატეგორია:დაბადებული 1900 კატეგორია:გარდაცვლილი 21 სექტემბერი კატეგორია:გარდაცვლილი 1973
არდოტი
არდოტი — სოფელი საქართველოში, მცხეთა-მთიანეთის მხარის დუშეთის მუნიციპალიტეტში (შატილის თემი), ისტორიულ პირიქითა ხევსურეთში, მდინარე ანდაქის მარცხენა ნაპირზე. ზღვის დონიდან 1820 მ, დუშეთიდან 113 კმ.
არდოტის ხეობა შატილისა და არხოტის ხეობებთან ერთად შეადგენს პირიქით ხევსურეთს. სოფელში მდებარეობს XIX საუკუნის ეკლესია, ზვიადაურების კოშკი და ღვთისმშობლის ჯვარი.
დემოგრაფია
2014 წლის აღწერის მონაცემებით სოფელში ცხოვრობს 3 ადამიანი.
სქოლიო
კატეგორია:დუშეთის მუნიციპალიტეტის სოფლები
სერგეიხა (ვოლოგდის ოლქი)
სერგეიხა (Сергеиха) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის აზლეცკოეს სასოფლო დასახლების შემადგენლობაში, მოსახლეობა 2002 წლის მონაცემებით 8 ადამიანს შეადგენდა.
რესურსები ინტერნეტში
კატეგორია:ხაროვსკის რაიონის დასახლებული პუნქტები
გერი კუპერი
გერი კუპერი (Gary Cooper; დ. 7 მაისი, 1901, მონტანა — გ. 13 მაისი, 1961, ლოს-ანჯელესი) — ამერიკელი მსახიობი კაცი. კუპერი მონაწილეობდა ვესტერნის, კომედიურ, დრამატულ და კრიმინალური ჟანრების ფილმებში. ორჯერ მიიღო ოსკარი კაცის როლის საუკეთესო შესრულებისთვის.
ისიანბეტოვო
ისიანბეტოვო (Иҫәнбәт) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 239 ადამიანი. რაიონულ ცენტრ ბაიმაკიდან დაშორებულია 53 კილომეტრით. უახლოესი რკინიგზის სადგურია სიბაი, რომელიც დაშორებულია 28 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).
სქოლიო
კატეგორია:ბაიმაკის რაიონის სოფლები
ალპური დანაოჭება
ალპური დანაოჭება (ალპური ოროგენი) — დედამიწის ქერქის დანაოჭების ერთ-ერთი უმნიშვნელოვანესი ციკლი. გამოვლინდა მეზოზოურ და კაინოზოურ ერებში. ალპური დანაოჭების ზონებში დედამიწის ქერქი დანაოჭდა და აზევება განიცადა. ამის შედეგად წარმოიქმნა გეოლოგიურად ყველაზე ახალგაზრდა მთათა სისტემები. ალპური დანაოჭების ციკლი დედამიწის ქერქში არათანაბრად და სხვადასხვა დროს გამოვლინდა ოროფაზისების სახით. ყველაზე მძლავრი ოროფაზისები ზოგან მეზოზოურ, ზოგან კი კაინოზოურ ერაში აღინიშნება. ამიტომ ბევრი მკვლევარი მეზოზოურ დანაოჭებას ალპური დანაოჭებისაგან დამოუკიდებელ ციკლად გამოყოფს.